Hans Frank

Naitsíoch agus dlíodóir ba ea Hans Frank (23 Bealtaine 1900 – 16 Deireadh Fómhair 1946). Le linn 1939-1945, bhí Frank ina Ard-Ghobharnóir ar an gcuid sin den Pholainn a bhí i seilbh na Naitsithe.  Bhí Frank freagrach as an Uileloscadh sa Pholainn.

 Saol 
clé|mion|Hans Frank in Stanislav 1941
clé|mion|Hitler ar chlé, Frank ar dheis; scigaithris a rinne na Briotanaigh sa bhliain 1941 
Tarraingíodh aird an phobail ar Hans Frank den chéad uair sna 1920idí mar dhlíodóir ag gníomhú don Pháirtí Naitsíoch, agus do Adolf Hitler go pearsanta. Bhí Frank ann le linn Putsch an Halla Leanna sa bhliain 1923.

Tar éis do na Naitsithe teacht i gcumhacht sa bhliain 1933, bhí Frank ina cheannasaí ar Chumann na nDlí-eolaithe Sóisialacha Náisiúnta agus ina Uachtarán ar Acadamh Dlí na Gearmáine. Bhí sé ina Aire gan Cúram Roinne ó 1934 ar aghaidh. 
clé|mion|Fógra a d'fhoilsigh "Dr Frank" sa Pholainn ar 25 Eanáir 1940
Sa bhliain 1939, rinneadh Ard-Ghobharnóir de, ar an gcuid sin den Pholainn a bhí i seilbh na Naitsithe ach gan a bheith ionghafa ag an nGearmáin, An Rialtas Ginearálta. Bhí an post seo aige go dtí gur chaill an Ghearmáin an cogadh sa bhliain 1945. 

 Triail agus bású 
Mar gheall ar a páirt a bhí ag Frank i gcoireanna cogaidh agus i gcoireanna in aghaidh na daonnachta, ghearr an Binse Míleata Idirnáisiúnta pionós an bháis air. Crochadh Frank ar an 16 Deireadh Fómhair 1946. 
clé|mion|Crochadh Frank ar  16 Deireadh Fómhair 1946
Rinne Frank scéal mór den aithreachas a bhí air go raibh páirt aige sna coireanna sin agus den dearcadh creidimh nua a bhí á mhaíomh aige. Níl na staraithe ar aon intinn fós an raibh sé dáiríre faoi sin.

 Féach freisin 

 Franz Neumann 
 an tUileloscadh

 Tagairtí 

Catagóir:Dlíodóirí Gearmánacha
Catagóir:Naitsithe
Catagóir:Daoine a rugadh i 1900
Catagóir:Básanna i 1945
Catagóir:Daoine a ciontaíodh i gcoireanna cogaidh
Catagóir:Daoine curtha chun báis